钦定古今图书集成/明伦汇编/氏族典/第189卷 > 萧孝友
## 钦定古今图书集成/明伦汇编/氏族典/第189卷 > 萧孝友

按《辽史萧孝穆传》：“孝穆弟孝友，字挞不衍，小字陈留。
开泰初，以戚属为小将军。太平元年，以大册加左武
卫大将军，检校太保，赐名孝友。重熙元年累迁西北
路招讨使，封兰陵郡王。八年，进王陈。十年，加政事令，
赐效节宣庸定远功臣，更王吴。后以葬兄孝穆、孝忠，
还京师，拜南院枢密使，加赐翊圣协穆保义功臣，进”
王赵，拜中书令。丁母忧，起复北府宰相，出知东京留
守。会伐夏孝友失利河南，帝欲诛之，太后救免。复为
东京留守，徙王燕，改上京留守，更王秦。清宁初，加尚
父。顷之，复留守东京。明年，复为北府宰相，以《柴册》恩，
遥授洛京留守，益赐《纯德功臣》，致仕，进封丰国王。坐
子胡睹首与重元乱，伏诛，年七十三。